Under jordskjelvet den 26. desember 2003, da den arabiske og den eurasiske plata kolliderte, ble festningen så godt som jevnet med jorden. Før jordskjelvet, som ble målt til 6,6 på Richterskalaen, var befolkningstallet cirka 79 000 (siste kjente folketelling, det reelle befolkningstall menes å ha vært større). 26 271 mennesker omkom, og 90% av alle bygninger, hovedsakelig bygget av leire, falt sammen. De høye dødstallene forklares med en kombinasjon av ustabile bygg i leire, samt at jordskjelvet inntraff klokken 05:26 på morgenen, da de fleste innbyggerne lå og sov.